Lugmagbasis Ysterplaat (ICAO: FAYP) is 'n militêre lugmagbasis van die Suid-Afrikaanse Lugmag geleë in die Kaapse voorstad Ysterplaat.
Op 1 Februarie 1968 is die eenheid se status opgegradeer na 'n lugmagbasis. Die basis is lank reeds die middelpunt van die lugmag se maritieme patrollies langs die Kaapse kus. As gevolg van stygende begrotingsdruk was die basis geskeduleer om afgegradeer te word na 'n lugmagstasie op 1 April 2003, maar dit het toe nie gebeur nie. Die SALM oorweeg die omskepping van die basis na 'n burgerlike lughawe met militêre teenwoordigheid, maar geen besluit is nog geneem nie.